
LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2015 M. SAUSIO 9 D. ĮSAKYMO NR. D1-12 „DĖL KRAŠTOVAIZDŽIO IR BIOLOGINĖS ĮVAIROVĖS IŠSAUGOJIMO 2015–2020 METŲ VEIKSMŲ PLANO PATVIRTINIMO“ PAKEITIMO

2018 m. spalio 31 d. Nr. D1-919 
Vilnius


. P a k e i č i u Kraštovaizdžio ir biologinės įvairovės išsaugojimo 2015–2020 metų veiksmų planą, patvirtintą Lietuvos Respublikos aplinkos ministro 2015 m. sausio 9 d. įsakymu Nr. D1-12 „Dėl Kraštovaizdžio ir biologinės įvairovės išsaugojimo 2015–2020 metų veiksmų plano patvirtinimo“:
. pakeičiu 3 priedo 7 punktą ir jį išdėstau taip:
„. Patvirtinta visuomenės dalyvavimo kraštovaizdžio formavime programa paviešinama savivaldybės interneto svetainėje, patvirtinta programa išsiunčiama seniūnijai (-oms) (kuriose numatoma vykdyti veiklą), įregistruotoms vietos bendruomenėms, kitiems viešame pristatyme dalyvavusiems fiziniams, juridiniams asmenims. Viešame pristatyme dalyvavusiems asmenims kartu su patvirtinta programa išsiunčiami kvalifikuoti paaiškinimai, kodėl į išsakytus siūlymus neatsižvelgta. Visuomenės dalyvavimo kraštovaizdžio formavime programa ir jos viešo pristatymo protokolas su pristatymo metu dalyvavusių asmenų išsakytais siūlymais pateikiamas Aplinkos ministerijai.“;
. pakeičiu 3 priedo 15 punktą ir jį išdėstau taip:

. Kraštovaizdžio tvarkymo projekto rengimo organizatorius ir derinančios institucijos (Aplinkos ministerija, Aplinkos apsaugos agentūra, Kultūros paveldo departamentas prie Kultūros ministerijos, Valstybinė saugomų teritorijų tarnyba prie Aplinkos ministerijos, kai vykdoma etaloninio kraštovaizdžio formavimo pasienio teritorijoje veikla – Valstybės sienos apsaugos tarnyba prie Vidaus reikalų ministerijos)  raštu turi pritarti kraštovaizdžio tvarkymo projekto koncepcijai (derinimui pateikiama po viešo pristatymo visuomenei, kartu pateikiant esamos būklės analizę) ir kraštovaizdžio tvarkymo projekto sprendiniams. Kraštovaizdžio tvarkymo projekto koncepcija ir kraštovaizdžio tvarkymo projekto sprendiniai derinančioms institucijoms teikiami tiesiogiai.“;
. pakeičiu 3 priedo 19 punktą ir jį išdėstau taip:
„. Esamos būklės stadijoje organizuojamas susitikimas su visuomene, siekiant išsiaiškinti visuomenei svarbius vietovės elementus, vertybes, funkcijas, vykdomos kitos visuomenės įtraukimo veiklos, numatytos visuomenės dalyvavimo kraštovaizdžio formavime programoje.“;
. pakeičiu 3 priedo 20 punktą ir jį išdėstau taip:
„. Kraštovaizdžio tvarkymo projekto esamos būklės analizė derinančioms institucijoms pateikiama kartu su jų pritarimui teikiama kraštovaizdžio tvarkymo projekto koncepcija.“;
. pakeičiu 3 priedo 22 punktą ir jį išdėstau taip:
„. Kraštovaizdžio tvarkymo projekto koncepciją sudaro:
. grafiškai pavaizduoti pasiūlymų sprendiniai, atskirai pažymint preliminarius želdinių tvarkymo sprendinius;
. pjūviai per charakteringus vietovei taškus;
. vietovės vizualizacija kontekste;
. projektinius sprendinius pagrindžiantys tekstiniai aprašymai.“;
. pakeičiu 3 priedo 34 punktą ir jį išdėstau taip:
„. Kraštovaizdžio tvarkymo projekto sprendinių derinimo ir viešinimo stadiją sudaro:
. kraštovaizdžio tvarkymo projekto sprendinių derinimas raštu su:
. savivaldybės, kurioje vykdoma veikla, vyriausiuoju architektu, kuris įvertina, ar planuojamos veiklos neprieštarauja teritorinio ir strateginio planavimo dokumentuose nustatytiems kraštovaizdžio kokybės tikslams, ar projektas apsvarstytas su visuomene;
. Metodinių reikalavimų 15 punkte nurodytomis derinančiomis institucijomis.
. suderinto kraštovaizdžio tvarkymo projekto sprendinių viešinimas savivaldybės tinklalapyje, seniūnijos patalpose;
. viešas pristatymas visuomenei po ne mažiau kaip 10 kalendorinių dienų nuo kraštovaizdžio tvarkymo projekto sprendinių viešo paskelbimo savivaldybės tinklalapyje, seniūnijos patalpose. Parengiama viešo pristatymo ataskaita, kuri pridedama prie kraštovaizdžio tvarkymo projekto; 
. atliekamos kitos visuomenės įtraukimo ir informavimo veiklos, numatytos visuomenės dalyvavimo kraštovaizdžio formavime programoje.“.
. N u s t a t a u , kad kraštovaizdžio tvarkymo projektai, iki šio įsakymo įsigaliojimo pateikti derinti institucijoms, baigiami derinti pagal nuostatas, galiojusias iki šio įsakymo įsigaliojimo. 

